ร้านนี้อยู่แถวบ้านเลยค่ะ เล็งไว้นานละ เห็นตั้งแต่เค้าปรับดิน มีผักแค่ แปลง 2 แปลง ไม่คิดว่าจะทำร้านอาหารนะเนี่ย

ร้านอยุ่วงแหวนรอบ 2 ระหว่าง ถ.สันทรายสายเก่า-ถ. สันทรายสายใหม่ สังเกตุง่ายๆ หน้าร้านจะมีเครื่องบินลำเขื่อง กับรถบัส จอดเป็นพร็อพอยู่หน้าร้าน
มีที่จอดรถสะดวกสบาย ตอนเย็นคนเยอะจังค่ะ
ร้านมีที่นั่งทั้งห้องแอร์ (ในตัวรถบัส )และในตัวเรือนไม้
ร้านตกแต่งร่มรื่นดีค่ะ ตอนแรกนึกว่ามีที่นั่งแค่บนเรือนไม้ แต่เดินเข้าไปจะมีชานให้นั่ง ด้านหลังมี สวนผักให้ชมค่ะ 
ร้านให้บริการทั้งอาหารและเครื่องดื่ม

อาหารจะเป็นสเต็คส่วนใหญ่ มีเมนูข้าวอยุ่นิดหน่อย และสลัดค่ะ
เครื่องดื่ม มีทั้งชา-กาแฟ เมนูผลไม้โซดาทั้งหลายและสมูตตี้
วันนี้มาสั่งสลัด กับ โกโก้ร้อน และ ลาเต้ 
เห็นเมนูสเต็คแล้วไม่กล้าสั่งกลัวทานไม่หมด เพราะมันชิ้นใหญ่มาก เห็นของโต๊ะข้างๆ ถ้าเทียบขนาดกับราคาถือว่าไม่แพงเลยสำหรับสเต็ค คุ้มมากๆ นี่ยังไม่นับเรื่องรสชาตินะ ฮ่าๆๆ
มาเรื่องของเราดีกว่า สลัดเราเลือกแบบสั่งเอง(เริ่มที่ 50 บาท) ผัก 3 อย่าง 
ท็อปปิ้งเลือกได้ 5อย่าง เกินนั้น อย่างละ 8 บาท 
เครื่องเคียงมีให้เลือกเยอะพอสมควร ราคาก็ตามนั้นเลนค่ะแต่ละอย่างราคาไม่เท่ากัน
น้ำสลัดก็มีให้เลือกเยอะใช้ได้ (สั่งเพิ่ม 30 บาท/ถ้วย) เราสั่งน้ำสลัดฟักทอง พี่สาวสั่งน้ำสลัดญี่ปุ่น 
ผักก็สดดีนะคะจานพี่เรา แต่จานเราผักบางอย่างมันคงไม่ทนร้อนมันดูง่วงๆ ไปบ้าง 
ท้อปปิ้งจัดจานได้มาตรฐาน ไม่มากไม่น้อยไปจนน่าเกลียด
น้ำสลัดออกจะติดเปรี้ยวไปนิดค่ะ รสชาติแหลมๆ แต่ไม่ถึงกับบาดคอบาดลิ้น ฉุนเครื่องเทศนิดๆ ตอนแรกน้ำสลัดฟักทอง เราทานไม่ได้เปรี้ยวนำบอกไม่ถูก ชิมน้ำสลัดญี่ปุ่นของพี่สาวก็เปรี้ยวนำ เลยสั่งเทาว์ซันไอร์แลนด์มาเพิ่ม...เบสิค ก็ยังติดเปรี้ยวอยุ่ แต่พอทานได้ค่ะ
กาแฟ อร่อยค่ะ โกโก้ร้อน เข้มข้นดี ต้องเติมน้ำตาลเองนะคะเผื่อใครชอบหวานมาก หวานน้อยไม่เท่ากัน

ที่จริงสลัดออร์แกนนิคที่ไหนก็เหมือนๆกันแต่สลัดจะอร่อยหรือไม่นี่ขึ้นอยู่กับน้ำสลัดจริงๆ 
เมนูสเต็คไว้วันหน้าจะมาลองทานนะคะ จะอร่อยสมคำร่ำลือไหม 
ส่วนเครื่องดื่ม รวมๆก็ อร่อยใช้ได้เลยค่ะ
ถ้าเบื่อบรรยากาศร้านอาหารแออัดในเมือง ลองขับรถออกมาหาร้านนั่งชิวแถวๆชานเมือง ร้านนี้ก็น่าสนใจไม่หยอกเลยค่ะ